Centrinė Meksika
Centrinė Meksika (dar Centrinė Mezoamerika) – istorinis-kultūrinis regionas Mezoamerikoje, dabartinės Meksikos teritorijoje. Jis apima teritorijas, kur šiuo metu yra Meksiko miestas ir aplinkinės Meksiko, Hidalgo, Pueblos, Tlaskalos, Moreloso bei Keretaro valstijos. Iš šio regiono kilo didžiausios ir galingiausios imperijos Poklasikiniu laikotarpiu. Regionas dalinai sutampa su Meksikos ispanų kalbos Centrinės tarmės arealu.